PATVIRTINTA

Panevėžio „Saulėtekio“

progimnazijos direktoriaus

2018 m. lapkričio 29 įsakymu Nr.VĮ-186

**PANEVĖŽIO „SAULĖTEKIO“ PROGIMNAZIJOS**

**MOKINIŲ TĖVŲ (GLOBĖJŲ, RŪPINTOJŲ) KOMITETO NUOSTATAI**

1. **BENDROSIOS NUOSTATOS**
2. Panevėžio „Saulėtekio“ progimnazijos mokinių tėvų (globėjų, rūpintojų) komitetas (toliau – Tėvų komitetas) yra viena iš progimnazijos savivaldos institucijų jungianti visų klasių mokinių tėvų (globėjų, rūpintojų) komitetų pirmininkus.
3. Tėvų komitetas savo veikloje vadovaujasi Lietuvos Respublikos Švietimo Įstatymu, Panevėžio „Saulėtekio“ progimnazijos nuostatais, Tėvų komiteto nuostatais bei kitais teisės aktais.
4. Tėvų komiteto nuostatai tvirtinami direktoriaus įsakymu, pritarus mokyklos tarybai.
5. Tėvų komiteto nuostatuose apibrėžtos Tėvų komiteto funkcijos, sudėtis, rinkimų tvarka, valdymas ir veiklos organizavimas.
6. **STRUKTŪRA, VADOVAVIMAS, RINKIMAI**
7. Tėvų komiteto narių skaičius atitinka klasių skaičių tais mokslo metais.
8. Klasę progimnazijos tėvų komitete atstovauja kiekvienos klasės tėvų (globėjų, rūpintojų) komiteto pirmininkas arba jo įgaliotas atstovas.
9. Tėvų komiteto veiklai koordinuoti yra renkamas pirmininkas, pavaduotojas ir sekretorius. Rinkimai vykdomi balsuojant, atsižvelgiant į gautų balsų daugumą.
10. Tėvų komiteto susirinkimai teisėti jeigu juose dalyvauja ne mažiau kaip pusę jų narių.
11. Sprendimai priimami pasitarime dalyvaujančių Tėvų komiteto narių balsų dauguma.
12. **TĖVŲ KOMITETO FUNKCIJOS**
13. Tėvų komitetas ir jų nariai atlieka šias funkcijas:
	1. dalyvauja susirinkimuose;
	2. teikia pasiūlymus dėl paramos progimnazijai, mokinių mokymosi, saugumo, maitinimo, informacijos gavimo apie vaikus klausimus;
	3. svarsto tėvų (globėjų, rūpintojų) pageidavimus ir teikia siūlymus progimnazijos tarybai ir direktoriui;
	4. bendrauja su progimnazijos administracija, kitomis progimnazijos savivaldos institucijomis;
	5. dalyvauja progimnazijos veiklą reglamentuojamų dokumentų projektų kūrime;
	6. padeda organizuoti progimnazijos renginius, išvykas, kurti edukacinę aplinką, organizuoti karjeros veiklas;
	7. atstovauja klasės, progimnazijos interesams;
	8. deleguoja atstovus į kitas progimnazijos savivaldos struktūras (progimnazijos tarybą, progimnazijos mokytojų atestacijos komisiją).
14. **BAIGIAMOSIOS NUOSTATOS**
15. Tėvų komiteto nuostatai gali būti keičiami Tėvų komiteto arba progimnazijos direktoriaus iniciatyva.
16. Tėvų komiteto nario atsistatydinimo atveju renkamas naujas Tėvų komiteto narys.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_